LUISTER: Dana ontmoet vir Joost | Netwerk24
23 Julie 2019 13:27
"Ons ander staan net na hom en staar, glas teen die bors. Jy kan dit nie help nie – jy kan nie net na hom kyk nie, jy staar na hom. Die man wat Jonah Lomu in '95 reg van voor getackle het, wat 38 drieë vir die Bokke gedruk het, en daar sit hy vasgevang in 'n sterwende lyf," skryf Dana.
Op pad is vandeesmaand eksklusief op Netwerk24 as luisterboek beskikbaar.
In die tweede deel van dié boek staan Dana 'n hoofstuk af aan dié aand waarop van Joost se oud-Springbok-maats, soos Mark Andrews en Adri Geldenhuys, hulde aan hom gebring het. Joost was ook op die verhoog.
Dana skryf: "Soms lag hy geluidloos, met sy mond oop, sy kop effens skeefgetrek. Af en toe lig Pieter 'n glas vol bier en hou dit voor hom en dan suig hy bietjies-bietjies deur 'n strooitjie in. En sy oë, die hele tyd is jy bewus van sy oë – oë vol lewe en drif."
In Julie kan intekenare na 'n voorlesing van Dana Snyman se reisjoernaal, Op pad, luister.
Kinders kan uitsien na 'n voorlesing van Fiona Moodie se Noko en die koel katte – perfek vir voor slaaptyd!
Wenke om die boek te luister
Die boek is tot 30 Augustus op Netwerk24 beskikbaar en sal daarna met ander luisterboeke vervang word. Begin dus sommer vandag nog luister!
Jy kan op jou rekenaar of in ons app na die luisterboeke luister.
Maak seker jy het die jongste weergawe van die Netwerk-24-app as jy na die boek op jou selfoon wil luister.
Maak seker jou Wi-Fi is aangeskakel as jy na die boek begin luister.
VIR KINDERS: Luister na Fiona Moodie se kinderboek Noko en die Koel Katte eksklusief op Netwerk24 in Julie.